b'\n_START_ARTICLE_\nCaska\n_START_SECTION_\nGeografija\n_START_PARAGRAPH_\nCaska le\xc5\xbei ob Pa\xc5\xa1kem zalivu na severozahodnem delu otoka. Strme obale zaliva so obrasle z grmovjem, medtem ko so okoli\xc5\xa1ki gri\xc4\x8di goli.. Na severozahodu Caske je zaliv Ze\xc4\x87e s porostranimi pe\xc5\xa1\xc4\x8denimi pla\xc5\xbeami. Caska je dobro zavarovana  pred burjo. Ve\xc4\x8dja jadrnice se lahko sidrajo v zalivu Zr\xc4\x87e, manj\xc5\xa1e pa v dnu zaliva pred naseljem.\n_START_SECTION_\nZgodovina\n_START_PARAGRAPH_\nDana\xc5\xa1nje naselje stoji na mestu nekdanjega rimskega voja\xc5\xa1kega tabori\xc5\xa1\xc4\x8da, okoli katerega se je v 1. stoletju pr. n. \xc5\xa1t. razvilo naselje Cissa, ki pa je bilo leta 361 po\xc5\xa1kodovano v potresu; en del naselja se je potopil v morju. Na novo je naselje za\xc5\xbeivelo v srednjem veku, vendat pa v 13. stoletju ponovno propade zaradi ozemeljskih vojn med mestoma Rab in Zadar, ki sta se bojevala za posest na Pagu._NEWLINE_Iz anti\xc4\x8dnih \xc4\x8dasov so se ohranili ostanki posameznih zgradb, akvadukta in ru\xc5\xa1evine akropole, ki stojijo na gri\xc4\x8du sv. Juraja. Tu se nahaja tudi romanska cerkvica, postavljena na mestu starohrva\xc5\xa1ke cerkvice, od katere so se ohranili \xc5\xa1e nekateri fragmenti. V naselju pa je bila na ru\xc5\xa1evinah anti\xc4\x8dnih zgradb postavljena cerkvica sv. Ante, ki so ji kasneje benediktinci prizidali hospic._NEWLINE_Ob obali stoji visok okrogel stolp, ki je bil postavljen v 19. stoletju in je slu\xc5\xbeil za spremljanje lova na tune.'